CELEX: 62015FA0050
Language: hr
Date: 2016-05-12 00:00:00
Title: Predmet F-50/15: Presuda Službeničkog suda (treće vijeće) od 12. svibnja 2016. – FS protiv EGSO-a (Javna služba — Članovi privremenog osoblja — Članak 2. točka (c) Uvjeta zaposlenja ostalih službenika (UZ) — Član privremenog osoblja zaposlen radi obavljanja poslova voditelja odjela „jedne skupine Europskog gospodarskog i socijalnog odbora” — Članak 44. stavak 2. Pravilnika o osoblju za dužnosnike — Retroaktivno napredovanje u viši stupanj nakon probnog razdoblja od devet mjeseci — Analogna primjena na člana privremenog osoblja koja nije predviđena ratione temporis u UZ-u — Probno razdoblje sui generis utvrđeno ugovorom izvan pretpostavki iz UZ-a — Ugovorno produljenje probnog razdoblja — Kvaliteta rada prilikom obavljanja poslova voditelja odjela ocijenjena kao nedovoljna — Preraspodjela na radno mjesto koje nije povezano s rukovodećim funkcijama — Korist od napredovanja u viši stupanj predviđena u članku 44. stavku 2. Pravilnika o osoblju za dužnosnike)

20.6.2016   
            
            
               HR
            
            
               Službeni list Europske unije
            
            
               C 222/36
            
         Presuda Službeničkog suda (treće vijeće) od 12. svibnja 2016. – FS protiv EGSO-a
   (Predmet F-50/15) (1)
   
   ((Javna služba - Članovi privremenog osoblja - Članak 2. točka (c) Uvjeta zaposlenja ostalih službenika (UZ) - Član privremenog osoblja zaposlen radi obavljanja poslova voditelja odjela „jedne skupine Europskog gospodarskog i socijalnog odbora” - Članak 44. stavak 2. Pravilnika o osoblju za dužnosnike - Retroaktivno napredovanje u viši stupanj nakon probnog razdoblja od devet mjeseci - Analogna primjena na člana privremenog osoblja koja nije predviđena ratione temporis u UZ-u - Probno razdoblje sui generis utvrđeno ugovorom izvan pretpostavki iz UZ-a - Ugovorno produljenje probnog razdoblja - Kvaliteta rada prilikom obavljanja poslova voditelja odjela ocijenjena kao nedovoljna - Preraspodjela na radno mjesto koje nije povezano s rukovodećim funkcijama - Korist od napredovanja u viši stupanj predviđena u članku 44. stavku 2. Pravilnika o osoblju za dužnosnike))
   (2016/C 222/46)
   Jezik postupka: francuski
   
      Stranke
   
   
      Tužitelj: FS (zastupnici: L. Levi i A. Tymen, odvjetnici)
   
      Tuženik: Europski gospodarski i socijalni odbor (zastupnici: K. Gambino, X. Chamodraka, M. Pascua Mateo, A. Carvajal i L. Camarena Januzec, agenti, B. Wägenbaur, odvjetnik)
   
      Predmet
   
   Zahtjev za poništenje odluke da se tužitelja ne potvrdi na položaju voditelja odjela i zahtjev za naknadu navodno pretrpljene imovinske i neimovinske štete.
   
      Izreka presude
   
   
               1.
            
            
               Poništava se odluka predsjednika Europskog gospodarskog i socijalnog odbora od 25. svibnja 2014., kako je dopunjena dodatkom br. 2 priloženim uz FS-ov ugovor o radu, prema kojoj ga tijelo nadležno za sklapanje ugovora o radu Europskog gospodarskog i socijalnog odbora nije potvrdilo na položaju voditelja odjela te ga je, s učinkom od 9. travnja 2014., preraspodijelilo na radno mjesto koje nije povezano s rukovodećim funkcijama.
            
         
               2.
            
            
               Europskom gospodarskom i socijalnom odboru nalaže se da FS-u nadoknadi iznos od 2 000 eura na osnovi neimovinske štete koju je pretrpio.
            
         
               3.
            
            
               Zahtjev za naknadu štete se u preostalom dijelu odbija.
            
         
               4.
            
            
               Europski gospodarski i socijalni odbor snosi vlastite troškove te mu se nalaže snošenje troškova FS-a.
            
         
      (1)  SL C 190, 8. 6. 2015., str. 37.